Softamodaus (englanniksi softmod) on laitteen ohjelmistossa oleva vika tai ominaisuus, jota hyödyntämällä saadaan laitteen ominaisuuksia muokattua. Yleensä sanaa käytetään pelikonsoleiden kanssa ja softamodauksella kierretään laitteen kopiosuojaukset, jotta konsolilla voidaan pelata varmuuskopioituja pelejä tai ajaa kotikutoisia ohjelmia/pelejä.
Myös näytönohjaimilla käytetään samaa termiä, joka tarkoittaa että näytönohjaimen BIOS:ia tai ajureita muokataan niin että tehtaalla käytöstä pois otetut pikseliliukuhihnat ja varjostinyksiköt saadaan käyttöön ja näytönohjaimen laskentateho paranee (tämä ei aina onnistu, vaan kuvaan voi tulla grafiikkavirheitä).
Konsoleissa hyödynnetään yleensä joko konsolin omien ohjelmien (esim. CD-soitin) tai pelien tallennustiedostojen lataukseen liittyviä ohjelmointivirheitä, joiden avulla konsolissa voidaan ajaa haluttuja ohjelmia.